Jean Gabin

Jean Gabin (født Jean-Alexis Moncorgé 17. mai 1904 i Paris, død 15. november 1976 i Neuilly-sur-Seine) var en fransk skuespiller. Han var en populær og anerkjent størrelse innen fransk film gjennom flere tiår og spilte i mange viktige franske filmer, som Pépé fra Marseille, Den store illusjon, Tåkekaien, Menneskedyret og Dagen gryr.

 Biografi 
 Tidlig liv 
Jean Gabins foreldre var kaféunderholdere. 14 år gammel forlot han skolen og begynte som kroppsarbeider, men gikk etter hvert i foreldrenes fotspor. Han debuterte som 19-åring som danser ved Folies-Bergère i Paris og fikk fort biroller i en rekke varietéer. Når han vendte tilbake til Folies-Bergère for å spille mot den kjente sangeren og danserinnen Mistinguett noen år senere var han allerede en erfaren skuespiller.

 Film-debut 
I 1928 gjorde han sin filmdebut og spilte i de to stumfilmene Ohé! Les valises og Les lions. Hans første lydfilm var Chacun sa chance (1930) for filmselskapet Pathé Frères. I løpet av de neste fire årene hadde han biroller i over et dusin filmer for regissører som Anatole Litvak, Georg W. Pabst og Maurice Tourneur. Det første gjennombruddet fikk han i 1934 i nybygger-dramaet Pionérer regissert av Julien Duvivier.

 Gjennombrudd 
Han fikk så hovedrollen i krigsfilmen Legionærer! – Spania har leiet dere til å dø! (1936) som også ble meget populær blant publikum og brakte ham oppmerksomhet. Det neste året samarbeidet han igjen med Duvivier i Pépé fra Marseille som ble hans store gjennombrudd. Han hadde også hovedrollen i Den store illusjon, en antikrigsfilm satt til 1. verdenskrig som ble en enorm internasjonal suksess og ble vist flere måneder sammenhengende i en rekke kinoer over hele verden. Denne ble etterfulgt av et annet viktig verk av Renoir, Menneskedyret, en mørk deterministisk tragedie med Émile Zolas roman som forelegg, hvor han spilte mot Simone Simon. Han hadde også hoverdrollen i Tåkekaien, en av Marcel Carnés største og mest anerkjente filmer og et viktig eksempel på poetisk realistisk film. I 1939 ble han skilt fra sin andre kone.

 Hollywood 
Han fikk allerede på 1930-tallet en rekke tilbud fra Hollywood, men det var ikke før krigens utbrudd at han valgte å dra til USA. I Hollywood innledet han et forhold til den tyskfødte skuespillerinnen Marlene Dietrich som skulle vare fram til 1948.
Men filmene han spilte inn der, Månenatt (1942) og The Impostor (1944) ble ikke populære.

 Hjemkomst til Frankrike 
Etter krigens slutt dro Gabin tilbake til Frankrike. Hans popularitet blant kinogjengere hadde svunnet kraftig hen og i flere år opptrådte han mest på scenen. Etter hvert gjenerobret han sin posisjon som en av Frankrikes mest populære filmskuespillere, ofte i roller som middelaldrende menn i autoritetsposisjon, blant annet i filmer som Begjær, (1949), Fransk Can-Can (1955), Maigret legger en felle (1958) og Når kjærligheten dør (1971). Han arbeidet som skuespiller helt fram til han døde i 1976.

 Filmer i utvalg 
Årnorsk titteloriginaltittelregissør1930 -Chacun sa chanceRené Pujol1932Lilas' hjerteCœur de lilasAnatole Litvak1933Stjernen fra ValenciaL'Étoile de ValenciaSerge de Poligny1933 -Du haut en bas Georg W. Pabst1934PionérerMaria ChapdelaineJulien Duvivier1934Den sorte VenusZouzouMarc Allégret1935GolgothaGolgothaJulien Duvivier1935Legionærer! – Spania har leiet dere til å dø!La banderaJulien Duvivier1935VarietéVariétésNicolas Farkas1936Vi holder sammenLa Belle ÉquipeJulien Duvivier1936NattasyletLes Bas-fondsJean Renoir1936Pépé fra MarseillePépé le MokoJulien Duvivier1937Den store illusjonLa Grande IllusionJean Renoir1937En annen kom tilbakeLe messagerRaymond Rouleau1937HundjevelenGueule d'amourJean Grémillon1938TåkekaienLe Quai des brumesMarcel Carné1938MenneskedyretLa Bête humaineMarcel Carné1939Dagen gryrLe jour se lèveMarcel Carné1941S.O.S. bergingsbåtRémorquesJean Grémillon1942MånenattMoontideArchie Mayo1944 -The ImpostorJulien Duvivier1946Skapt for mennMartin RoumagnacGeorges Lacombe1949Tre hektiske døgn Au-delà des grillesRené Clément1950BegjærLa Marie du portMarcel Carné1951Natten er mitt rikeLa nuit est mon royaumeGeorges Lacombe1952Kjærlighetens glederLe PlaisirMax Ophüls1952Sannhetens minuttLa minute de véritéJean Delannoy1953Paris etter midnattTouchez pas au grisbiJacques Becker1954PariserluftL'Air de ParisMarcel Carné1955NapoleonNapoléonSacha Guitry1955RazziaRazzia sur la chnoufHenri Decoin1955Fransk CancanFrench CancanJean Renoir1955Menn bak rattetGas-oilGilles Grangier1956Mennesker uten betydningDes gens sans importanceHenri Verneuil1956Mørkets gjerningerVoici le temps des assassinsJulien Duvivier1956Med svin på skogenLa traversée de ParisClaude Autant-Lara1956RaskolnikovCrime et châtimentGeorges Lampin1957Dr. Laurents pasientLe cas du Dr LaurentJean-Paul Le Chanois1957AsfalthyenerLe rouge est misGilles Grangier1958Nattlokale i søkelysetLe désordre et la nuitGilles Grangier1958Maigret legger en felleMaigret tend un piègeJean Delannoy1958De elendigeLes MisérablesJean-Paul Le Chanois1958Lenge leve friheten!Archimede, le clochardGilles Grangier1958ElskerinnenEn cas de malheurClaude Autant-Lara1958De store familierLes Grandes FamillesDenys de la Patellière1959Maigret løser en gåteMaigret et l'affaire Saint-FiacreJean Delannoy1959En farRue des PrairiesDenys de la Patellière1960En herre uten småpengerLe baron de l'écluseJean Delannoy1961FalskmynterneLe cave se rebiffeGilles Grangier1962Så svindler vi littLe gentleman d'EpsomGilles Grangier1963Kupp i CannesMélodie en sous-solHenri Verneuil1962En ape om vinterenUn singe en hiverHenri Verneuil1967Tre om en millionLe soleil des voyonsJean Delannoy1968Unnskyld, får jeg flå dem?Le tatouéDenys de la Patellière1968SicilianerklanenLe clan des siciliens Henri Verneuil1969FellenLe pachaGeorges Lautner1971Når kjærligheten dørLe chatPierre Granier-Deferre1973Løslatt på prøveDeux hommes dans la villeJosé Giovanni1974Bak stengte dørerLe testamentAndré Cayatte

 Referanser 

 Eksterne lenker 



Kategori:Franske skuespillere
Kategori:Æreslegionen
Kategori:Personer fra Paris